b'\n_START_ARTICLE_\nSusan Fuentes\n_START_SECTION_\nTalambuhay\n_START_PARAGRAPH_\nIpinangak bilang Susan Toyogan sa Butuan, Agusan del Norte, ika-apat si Fuentes sa limang mga magkakapatid. Mula sa Bohol ang kanyang ama habang mula sa Surigao naman ang kanyang ina. Sa edad na lima, nagsimula siyang sumali sa mga kumpetisyong ng mga mang-aawit. Noong nasa hayskul naman siya, kinilala ang kanyang talento at kagandahan sa pamahayagang Bisaya (parang Liwayway ngunit nasa wikang Cebuano)._NEWLINE_Pagkatapos ng kanyang pag-aaral, lumipat siya sa Maynila, kung saan tinulungan siya ng kanyang kaibigan na si Eugenia Molina, kapatid na babae ng mang-aawit na si Merci, na mapirma sa Alpha Records. Noong lumipat na siya sa Jem Recording, inilala na siyang "Queen of Visayan Songs". Dito, nagpalabas siya ng pitong mga album, na nakakuha ng gintong sertipikasyon sa Visayas at Mindanao._NEWLINE_Noong 1970s at \xe2\x80\x9980s, pinatanyag niya ang mga katutubong mga Bisayang mga awit na \xe2\x80\x9cMatud Nila\xe2\x80\x9d (They Say), \xe2\x80\x9cGimingaw Ako\xe2\x80\x9d (I Feel Lonesome), \xe2\x80\x9cUsahay\xe2\x80\x9d (Sometimes), at \xe2\x80\x9cRosas Pandan.\xe2\x80\x9d Siya ang orihinal na mang-aawit ng \xe2\x80\x9cMiss Kita Kung Christmas.\xe2\x80\x9d_NEWLINE_Namatay siya noong ika-7 ng Setyembre 2013 sa sakit na kanser sa kolon sa edad na 58. Huli siyang umawit noong 2010.'